eo pl eo eo eo eo eo eo eo eo eo eo eo eo eo eo eo eo su en eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo eo eo eo eo eo eo eo eo eo eo nl ar az bg new bn hbs_lat ca ckb hbs_lat cy da de en es fa fi fr gom gu he hi hu hy it id es it ja kk ta it lt hi ml mr ms nl nb nb or pa pl pnb pt ro ru sa en si en sk sv ta te tr fy ur vi zh eo eo eo eo eo eo eo eo eo
El Vikipedio, la libera enciklopedio
Divalo[1] (hindie दीवाली [diivaalii], kutime literumata "Diwali" en la angla kaj do [diiŭaalii] en Esperanto) estas unu el la plej gravaj festoj de Barato.
La vorto "Diwali", devenas de sanskrita vorto "Dipawali" , kiu estas la kunmeto de la vortoj "Dip" (lampo) kaj "wali" (aro). Do Esperanta ekvivalento estas "lamparo". En la bengala lingvo, tio estas "Dipawali", sed en la hindia tio estas "Dewali" aŭ kelkloke "Diwali". Pluraj lingvoj transprenis ĝin kiel "Dipavali".
La festo okazas en la monato de Aŝvin (ankaŭ nomata Aŝvajuĝa) de la hindua kalendaro. Laŭ la gregoria kalendaro tio estas inter mezoktobro kaj meznovembro. Divali estas oficiala feriotago en Barato, Birmo, Gujano, Fiĝioj, Malajzio, Maŭricio, Nepalo, Singapuro Srilanko, Surinamo, kaj Trinidado kaj Tobago.
Oni metas vicojn da lampoj sur la fenestraj bretoj kaj sur la dommuroj pro diversaj kialoj:
memore al la enloĝantoj de la urbo Ajodhjo, kiuj metis lampojn por montri la vojon al la dio Ramo, kiu revenis post la mortigo de la demono Ravano
memore al la mortigo de la demono Narakasura de la dio Kriŝno
kaj trie—tute malsimile al la antaŭaj du kiuj temas pri la detruo de la Malbono—por montri la vojon al la diino de riĉeco Lakŝmi, por ke ŝi facile eniru la hejmon
Ankaŭ festas la tagon la ĝajnoj kaj la sikhoj. Mahaviro, la fondinto de Ĝajnismo, atingis nirvanon en tiu tago. En la tago Divali en 1577, oni metis en la urbo Amritsar la fondŝtonon de la Ora Templo—la plej sankta templo de la sikhoj. Kaj en tiu tago en 1619 estis liberigita de malliberejo la sesa guruo de la sikhoj Hargobind Singh [sing].
Krom la lampoj, Divali estas markita per interŝanĝo de dolĉaĵoj. Oni eksplodigas fajraĵojn por forigi malbonajn spiritojn. Dum Divali oni ankaŭ komencas novajn komercajn entreprenojn.
Referencoj[redakti | redakti fonton]
↑ La termino en la Vikio de "Bona lingvo"
Eksteraj ligiloj[redakti | redakti fonton]
Kategorio Divalo en la Vikimedia Komunejo (Multrimedaj datumoj)
Bondezirkartoj, kiujn la baratanoj intersendas okaze de divali angle
Komuneja kategorio kun loka ligilo sama kiel en Vikidatumoj
Informoj pri la paĝo
Citi ĉi tiun artikolon
गोंयची कोंकणी / Gõychi Konknni
Ĉi tiu paĝo estis lastafoje redaktita je 18:41, 24 dec. 2015.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj